ذبیحہ کا طریقہ
سلام جواب کا شکریہ۔ اول، برائے مہربانی ریفرنس کی گئی آیت کیا سورہ انعام کی 121 آیت ہے؟ دوئم، کیا آج کل کے دور میں جو جانور فیکٹریوں میں لاکھوں کی تعداد میں ذبح کئے جا رہے ہیں وہ کس معیار پر حلال ہیں۔ ظاہرا ان پر کسی اللہ یا غیر اللہ کا نام نہیں لیا جاتا۔ شکریہ
سلام کیا آپ کے خیال میں جس فیکٹری میں دن کے 50،000 جانور ذبح ہوتے ہوں وہاں کوئی ایک فرد کسی مشین پر بیٹھ کر یہ کام کرتا ہے۔ میری معلومات کے مطابق ایسا نہیں ہوتا۔ بعض جگہ پر ایک ریکارڈنگ چلتی ہے مگر اس کا بھی کوئی ربط جانور کے ذبیحہ سے نہیں ہے۔ ریکارڈنگ اپنی اسپیڈ پر چلتی ہے اور جانور اپنی اسپیڈ پر ذبح ہوتا ہے۔ یہ بات ماورائے عقل ہے کہ اللہ کو اس دور اور اس وقت کا علم نہیں تھا اور اس نے ایسا حکم نازل فرمایا جو آج کے زمانے سے مطابقت اور اس کی رفتار سے میچ نہیں کرتا۔ آپ نے جو نتیجہ اخذ کیا ہے کہ کسی بندے کے کہیں بیٹھ کر بسملہ کہنے سے وہ جانور حلال ہو جاتا ہے جس پر اس نے بذات خود چھری بھی نہ چلائی ہو یقیانا اس بات کا متقاضی ہے آپ اس کی دلیل کے طور پر کچھ پیش کریں۔ ورنہ یہ آپ کی ذاتی رائے ہو سکتی ہے، دیں کا حکم نہیں۔ کیا ہمیں یہ بات ماننے میں دقت ہے کہ ہماری سمجھ میں کمی ہو سکتی ہے اور ہم نے اس آیت کو اس طرح سمجھا ہی نہیں جس طرح سمجھنا چاہئے تھا۔ آپ کے علم میں ہو گا کہ غیر مسلم ممالک میں اس “حلال” جانور کے گوشت کی قیمت دو گنا اور تین گنا ہے جو کسی بھی عام مسلمان کی دسترس سے باہر ہے۔ یہ ایک باقاعدہ کاروبار ہے جس سے تمام کاروباری لوگ مستفید ہوتے ہیں سوائے ایک عام مسلمان کے۔ اس کو عام زنان میں “Scam”کہا جاتا ہے۔ امید ہے کہ آپ کا ادارہ اپنی رائے پر نظر ثانی کرے گا اور عام مسلمانوں کے لئے آسانی کا سبب بنے گا جو کہ اس دین کی بنیاد ہے۔ سخت اور مشکل مدعہ پر بات کرنے کا شکریہ اور معزرت۔